钦定古今图书集成/明伦汇编/闺媛典/第013卷 > 《次林叔大都事韵》前人
## 钦定古今图书集成/明伦汇编/闺媛典/第013卷 > 《次林叔大都事韵》前人

春来长是误佳期，鸩鸟雄鸠不可私。错认樱桃悬蟢
子，悔将衫袖染鹅儿。烧残蜡烛浑成泪，折断莲茎却
是丝。辜负绿窗闲岁月，只教杨柳妒腰肢。

陈王当日赋《凌波》，写得风流也太多。掌上玉鸾看教
舞，云中青鸟使传歌。情缄尺素鱼中字，恨织回文锦
上梭。休信双星是牛女，年年波浪隔天河。